Ses vermeende renosterstropers is vasgetrek en bly in aanhouding nadat 'n witrenosterbul in die Okahandja-distrik gestroop is. Volgens die hoof van die Blue Rhino-taakspan, komm. Barry de Klerk, is die karkas van die bul met sy horings verwyder omstreeks 07:30 op Vrydag 8 Januarie op 'n private wildreservaat gevind. Hy het bevestig dit is die eerste renoster wat vanjaar in Namibië gestroop is.